CELEX: 62009TN0157
Language: lt
Date: 2009-04-20 00:00:00
Title: Byla T-157/09 P: 2009 m. balandžio 20 d. Luigi Marcuccio pateiktas apeliacinis skundas dėl 2009 m. vasario 18 d. Tarnautojų teismo nutarties byloje F-42/08 Marcuccio prieš Komisiją

20.6.2009   
            
            
               LT
            
            
               Europos Sąjungos oficialusis leidinys
            
            
               C 141/55
            
         2009 m. balandžio 20 d. Luigi Marcuccio pateiktas apeliacinis skundas dėl 2009 m. vasario 18 d. Tarnautojų teismo nutarties byloje F-42/08 Marcuccio prieš Komisiją
   (Byla T-157/09 P)
   2009/C 141/112
   Proceso kalba: italų
   
      Šalys
   
   
      Apeliantas: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Bendrijų Komisija
   
      Apelianto reikalavimai
   
   
               —
            
            
               Visiškai be jokių išimčių panaikinti 2009 m. vasario 18 d. Tarnautojų teismo nutartį byloje F-42/08 (toliau — nagrinėjama byla) Marcuccio prieš Komisiją.
            
         
               —
            
            
               Pripažinti, kad pirmojoje instancijoje pateiktas ieškinys, dėl kurio priimtas skundžiamas sprendimas, buvo visiškai priimtinas. Be to,
            
         pirmiausia:
   
               —
            
            
               Patenkinti visus be išimties apelianto reikalavimus, kuriuos reikia suprasti kaip čia aiškiai perteiktus.
            
         
               —
            
            
               Priteisti iš kitos proceso šalies atlyginti visas bylinėjimosi išlaidas, apelianto patirtas nagrinėjant bylą pirmąja instancija ir šiame procese, arba,
            
         nepatenkinus pirmesnių reikalavimų:
   
               —
            
            
               Grąžinti nagrinėjamą bylą Tarnautojų teismui, kad šis, kitos sudėties, priimtų naują sprendimą.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas pateiktas dėl 2009 m. vasario 18 d. Tarnautojų teismo nutarties atmesti kaip akivaizdžiai nepriimtiną apelianto ieškinį, kuriuo jis reikalauja atlyginti žalą, neva patirtą dėl to, kad Komisija jam skirtą pranešimą išsiuntė fakso numeriu, kuriuo jis nedisponavo.
   Savo reikalavimus apeliantas grindžia visišku motyvavimo trūkumu šių aspektų atžvilgiu:
   
               —
            
            
               Prašymo atlyginti žalą nepriimtinumas.
            
         
               —
            
            
               Reikalavimo, kad Tarnautojų teismas pripažintų, jog „veiksmas, kuriuo padaryta nagrinėjama žala, buvo neteisėtas“, nepriimtinumas.
            
         
               —
            
            
               Atsiliepimo į ieškinį pateikimo data. Šiuo atžvilgiu taip pat tvirtinama, kad Tarnautojų teismas padarė procesinę klaidą, neįvykdęs pareigos neatsižvelgti į pavėluotai pateikto atsiliepimo į ieškinį turinį, o tai galėjo rimtai pažeisti apelianto interesus.
            
         Apeliantas taip pat tvirtina, kad pažeistos teisingo proceso taisyklės, Europos žmogaus teisių konvencijos 6 straipsnis ir Europos Sąjungos pagrindinių teisių chartijos 47 straipsnis.